Onderwysdepartement waarsku oor beurs-slenterArgieffoto Die boodskap wat op sosiale media versprei word, beweer die departement is op soek na 4 761 matrikulante om as onderwysers opgelei te word. Daar word ook ’n skakel verskaf om aansoek te doen. Die boodskap beweer dat die beurse registrasiekoste, klasgeld en verblyf insluit. “Studente sal ook ŉ toelaag ontvang vir praktiese werk. Die sluitingsdatum is 2 Februarie 2016.” Die beurse word geadverteer as deel van die departement se Funza Lushaka-program. Die departement het gesê hoewel die program regtig bestaan, word kommunikasie met beurshouers slegs deur amptelike kanale, soos die program se webwerf, behartig.